Tre mænd er anholdt og menes at stå bag Dankort-svindel på en tankstation i Sindal.

På tankstationen F24 havde politiet set nogle personer stå ved en standerne, og de stak af, da politiet nærmede sig. Det viste sig, at de havde sat en kortaflæser på en af standerne, en kortaflæser der bruges til at aflure brugernes Dankort. De to mænd stak af fra politiet, der dog var så tæt på dem, at den ene af mændene var blevet holdt fast inden, han rev sig løs og slog på den ene af politimændene. Politiet oplyser, at der er tale om udenlandske mænd, formentlig rumænere eller russere. Kort tid efter standsede politiet en udenlandsk bil på Frederikshavnsvej, hvor de tre nu anholdte udlændinge var på vej til motorvejen, og i hvert fald en af de tre i bilen er identisk med en af mændene fra tankstationen F24 i Sindal. Politiet har fjernet den ulovlige kortlæser, og det er tvivlsomt om, det lykkedes de udenlandske mænd at aflure Dankort inden ugerningen blev opdaget. Vagtchefen hos Nordjyllands Politi, Poul Badsberg, oplyser, at de tre i løbet af dagen vil blive afhørt og muligvis fremstillet i grundlovsforhør.